
ROMÂNIA

JUDEŢUL VRANCEA

CONSILIUL LOCAL

 AL MUNICIPIULUI FOCŞANI

HOTĂRÂRE
                privind amplasarea pe domeniul public/ privat al Municipiului Focșani a rețelelor tehnico–edilitare, a rețelelor de comunicații electronice, transmisii de date și imagini și a echipamentelor tehnice aferente 
            Consiliul local al Municipiului Focșani, judeţul Vrancea, întrunit în şedință ordinară

            Analizând proiectul de hotărâre iniţiat de Primarul Municipiului Focşani, Cristi Valentin Misăilă, raportul comun al comun al Serviciului administrarea domeniului public și privat, publicitate, al Serviciului juridic, contencios, al Direcției managementul proiectelor și investițiilor și al Direcției arhitectului șef înregistrat la nr.20053/08.03.2018 privind amplasarea pe domeniul public/privat al Municipiului Focșani a rețelelor tehnico–edilitare, rețelelor de comunicații electronice, transmisii de date și imagini și a echipamentelor tehnice aferente;
      - având în vedere procesul verbal nr.19397/07.03.2018 al ședinței din data de 07.03.2018 privind amplasarea pe domeniul public/privat al Municipiului Focșani a rețelelor tehnico–edilitare, rețelelor de comunicații electronice, transmisii de date și imagini și a echipamentelor tehnice aferente; 
        - în conformitate cu prevederile art.6 alin.(8), (12) și art.12 din Legea nr.159/2016 privind regimul infrastructurii fizice a reţelelor de comunicaţii electronice, precum şi pentru stabilirea unor măsuri pentru reducerea costului instalării reţelelor de comunicaţii electronice;
       - având în vedere art.51 alin.(2) din OG nr.43/1997 privind regimul drumurilor, republicată, cu modificările și completările ulterioare;

       - în baza prevederilor art.18*) și art. 28*) Hotararea Guvernului nr.525/1996, privind Regulamentul general de urbanism, cu modificările și completările ulterioare;
     - cu respectarea dispozițiilor Legii nr.52/2003 privind transparența decizională în administrația publică, republicată;

      - având în vedere procesul verbal nr.32724/17.04.2018 al dezbaterii publice din data de 17.04.2018 privind amplasarea și condițiile de exercitare a pe domeniul public/privat al Municipiului Focșani a rețelelor tehnico–edilitare, rețelelor de comunicații electronice, transmisii de date și imagini și a echipamentelor tehnice aferente; 
      - văzând avizul favorabil al Comisiei de urbanism şi agricultură şi al Comisiei pentru buget şi administraţie publică;
     - văzând amendamentele formulate de domnul Viceprimar Iorga Marius Eusebiu; 
      - în temeiul art.36, alin.(5) lit.c, art.45, alin.(3) din Legea nr.215/2001, privind administrația publică locală, republicată, cu modificările și completările ulterioare;

HOTĂRĂŞTE:   

          Art.1. Operatorii care dețin/administrează rețele tehnico-edilitare și rețele de comunicații supraterane, care furnizează servicii din domeniul electricitate, apă, gaz, telefonie, termoficare, comunicații electronice, transmisii de date și imagini, semnalizare rutieră, au următoarele obligații:

a) să introducă în subteran aceste rețele concomitent cu lucrările de reabilitare/modernizare a străzilor din Municipiul Focșani derulate de autoritatea publică;

b) în termen de 36 luni de la data intrării în vigoare a prezentei hotărâri, să introducă în subteran aceste rețele, pentru străzile care nu fac obiectul lucrărilor de reabilitare/modernizare derulate de autoritatea publică;
c) pentru introducerea în subteran a rețelelor situate pe străzile reabilitate/modernizate de Municipiul Focșani, aflate în garanție, se va solicita în mod expres acordul constructorului care asigură garanția, cu respectarea termenului de 36 luni de la data intrării în vigoare a prezentei hotărâri;
d) în situația în care un operator realizează o investiție cu privire la introducerea în subteran a rețelei, pe un segment de drum sau stradă, este obligatoriu ca toți ceilalți operatori să coboare în subteran celelalte rețele, concomitent cu lucrările desfășurate de investitor;
e) în zonele în care canalizația este realizată de Municipiul Focșani, după adoptarea acestei hotărâri, operatorii sunt obligați să utilizeze investiția realizată, fiind interzisă construirea unei canalizații proprii;
f) în zonele reabilitate din Cartierul Sud prin Planul Integrat de Dezvoltare Urbană din Municipiul Focșani, operatorii au obligația ca până la 31.12.2018 să introducă toate rețelele în canalizațiile existente și să elimine de pe stâlpi toate cablurile aeriene;
g) pentru Municipiul Focșani, cu excepția zonelor menționate la art.1, lit.f, operatorii au obligația ca până la 30.06.2019 să identifice și să elimine de pe stâlpi cablurile inactive și totodată să le marcheze pe cele active cu elemente de identificare.

h) În termen de 6 luni de la expirarea termenului de 31.12.2018 respectiv, 30.06.2019, municipalitatea va dezafecta toate cablurile neidentificate, pe cheltuiala posesorilor cablurilor.
           Art. 2. În termen de maxim 6 luni de la expirarea termenelor prevăzute la art.1, rețelele de comunicații electronice neamplasate în canalizații subterane vor fi desființate de către deținătorii acestora sau de către serviciile de specialitate ale autorității publice locale, pe cheltuiala posesorului rețelei.

          Art. 3 Pentru noile investiții ale operatorilor din domeniile menționate la art.1, ce se vor derula de la data intrării în vigoare a hotărârii, se va proceda la amplasarea rețelelor numai în subteran.

          Art. 4 Pentru amplasarea acestor rețele pe imobilele–construcții în vederea realizării racordării utilizatorilor, canalizațiile vor fi astfel realizate încât să nu afecteze aspectul arhitectural al clădirilor, iar pentru obținerea autorizației de construire se vor prezenta toate documentele și avizele prevăzute de legislația specifică în vigoare.

        Art.5.(1) Toate rețelele de comunicații se vor realiza în canalizații subterane amplasate în zona spațiilor verzi și a trotuarelor.

                 (2) În situația în care se impune subtraversarea străzilor, canalizația subterană se va realiza prin foraj orizontal dirijat, iar în cazul în care condițiile tehnice nu permit, se va face cu săpătură deschisă, cu justificarea întemeiată a soluțiilor adoptate de către proiectantul lucrării. În situația traversării se va instala tub de protecție.
               (3) Pentru echipamentele care, prin acte normative nu pot fi amplasate în subteran vor fi întocmite studii de urbanism ce vor fi avizate de serviciul de specialitate din cadrul aparatului de specialitate al Primarului Municiului Focșani și aprobate în Consiliul Local al Municipiului Focșani.

               (4) Amplasarea rețelelor pe terenurile ce aparțin domeniului public/ privat al unității administrativ teritoriale se va face în baza unui contract de exercitare a dreptului de acces încheiat cu titularii dreptului de proprietate/administrare.

         Art.6. Extinderea rețelelor tehnico-edilitare existente, se asimilează realizării de rețele noi și vor putea fi realizate numai cu respectarea prevederilor art.1 și art.3.

           Art.7. Lucrările prevăzute la art.1 și art.6, vor fi efectuate numai cu obținerea autorizației de construire eliberată în conformitate cu prevederile legale în vigoare.

         Art.8. Prevederile hotărârii vor fi preluate în Planul Urbanistic General al Municipiului și în regulamentul local de urbanism aferent acestuia.
        Art.9. Se ia act de faptul că prin Sentința Civilă nr. 5335/2015 ramasă definitivă și irevocabilă prin Decizia Civilă nr.2633/2016 pronunțată de Curtea de Apel București în dosarul nr.16818/3/2014, a fost anulată HCL nr.210/25.07.2013 privind realizarea rețelelor publice de comunicații electronice pe raza municipiului Focșani.
         Art.10. Prezenta hotărâre va fi comunicată de către Serviciul administratie publică locală, agricultură compartimentelor, birourilor, serviciilor şi Primarului Municipiului Focșani, conform legii, care va asigura executarea acesteia, prin Direcția arhitectului șef, Direcția managementul proiectelor și investițiilor, Serviciul administrarea domeniului public și privat, publicitate, Serviciul juridic, contencios, și deținătorii de rețele tehnico-edilitare.

PREŞEDINTE DE ŞEDINŢĂ,

Mihai NEDELCU

                                                                                                       CONTRASEMNEAZĂ,

                                                                                              Secretarul Municipiului Focşani

                                                                                                  Eduard-Marian CORHANĂ
Municipiul Focșani, 19 aprilie 2018

